สอบถามหน่อยคะ ถ้ากินยาคุมฉุกเฉิน เดือนละ3-5ครั้ง มาเกือบๆ1ปี สามารถทำให้สิวเห่อได้ไหมคะ แล้วจะส่งผลยังไงกับฮอโมนบ้างคะ
 ยาคุมฉุกเฉินไม่ควรทานบ่อย ควรทานเฉพาะที่จำเป็นแก้ปัญหาเฉพาะหน้าที่ไม่อาจหลีกเลี่ยงได้เท่านั้น ถ้าทานบ่อยๆ จะมีผลข้างไม่พึงประสงค์ได้คือคลื่นไส้ อาเจียน ซึ่งมักพบหลังจากรับประทานยาไปไม่นาน เป็นอาการที่ได้บ่อยมาก บางกรณีร่างกายอาจต่อต้านยาคุมหรือต้องปรับร่างกายตามฮอร์โมนที่เปลี่ยนไป ส่งผลให้มีอาการปวดศีรษะหรือปวดท้องได้ ผลกระทบต่อเนื่องอาจทำให้ประจำเดือนมาผิดปกติ อาจมาเร็วหรือ ปจด หายไป ร่างกายอ่อนล้า เพลีย เสี่ยงต่อการท้องนอกมดลูก นอกจากนี้ยังอาจทำให้เกิดกระดูกพรุนได้ในอนาคตส่วนสิวนั้น ไม่มีรายงานทางการแพทย์ว่าทำให้เกิดสิวเห่อได้ครับดังนั้นจึงไม่ควรทานยานี้ มากกว่า 2 ครั้งต่อเดือน ควรหาวิธีคุมกำเนิดแบบยาแผงจะช่วยได้มากกว่า ประสิทธิภาพมากกว่า ผลข้างเคียงน้อยกว่า